L-istampa internazzjonali irrappurtat li kimiċi maħżuna fis-Sirja bħala parti mill-armamenti kimiċi tal-pajjiż li diġa ġew in parti użati kontra l-popolazzjoni ċivili ser ikunu distrutti f'ibħra internazzjonali fil-Mediterran. Mill-mappa li tidher hawn fuq, ippubblikata mill- jidher ċar li din l-operazzjoni għalkemm ser issir fl-ibħra internazzjonali ser iseħħ mhux il-bogħod minn Malta. Il-kimiċi ser ikunu distrutti madwar 300 kilometru fix-Xlokk ta' Malta fuq il-vapur Amerikan MV Cape Ray. Din hi operazzjoni li hi ippjanata li tkun konkluża sa Ġunju li ġej. Fil-waqt li m'għandix dubju li qed jittieħdu l-prewkazzjonijiet kollha biex ma jkunx hemm kontaminazzjoni tal-baħar hi hu issir l-operazzjoni jkun għaqli li nkunu infurmati jekk il-Gvern Malti ġiex ikkonsultat. Il-baħar hu parti importanti mill-għejxien ta' dan il-pajjiż u għalhekk il-materja hi ta' interess pubbliku.